**cu privire la aprobarea Standardelor tehnice pentru**

**mecanismul de reumplere al țigaretelor electronice**

În temeiul art. 3 alin. (1), art. 23 alin. (1), din Legea nr. 278/2007 privind controlul tutunului (republicată în Monitorul Oficial al Republicii Moldova, 2015, nr. 258-261, art. 489), cu modificările ulterioare,

Guvernul HOTĂRĂŞTE:

1. Se aprobă Standardele tehnice pentru mecanismul de reumplere al țigaretelor electronice.

2. Controlul asupra executării prezentei hotărâri se atribuie Ministerului Sănătății.

3. Prezenta hotărâre intră în vigoare în termen de 6 luni de la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul Sănătății Ala NEMERENCO

Vizează:

Secretar general al Guvernului Artur MIJA

Aprobată în şedinţa Guvernului

din

Anexă

la Hotărârea Guvernului nr.\_\_\_\_\_\_/2024

**Standardele tehnice pentru mecanismul de reumplere al țigaretelor electronice**

Prezenta hotărâre transpune articolul 20 alineatul (3) litera (g) și alineatul (13) din **Directiva 2014/40/UE a Parlamentului European și a Consiliului** din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE, CELEX:............,publicată în Jurnalul Oficial al Uniunii Europene seria L nr. 127 din 29 aprilie 2014 și **Decizia de Punere în Aplicare (UE) 2016/586** a Comisiei din 14 aprilie 2016 privind standardele tehnice pentru mecanismul de reumplere al țigaretelor electronice, CELEX: , publicată în Jurnalul Oficial al Uniunii Europene seria L nr. 101/15 din 16 aprilie 2016.

**I. DISPOZIȚII GENERALE**

1. Standardele tehnice pentru mecanismul de reumplere al țigaretelor electronice (*în continuare – Standarde*) stabilesc cerințe pentru mecanismul de reumplere cu scopul de a asigura că țigaretele electronice și flacoanele de reumplere sunt prevăzute cu un mecanism care asigură reumplerea fără scurgere de lichide și riscuri pentru sănătate, și informarea consumatorilor cu privire la modul de utilizare.
2. În sensul prezentelor Standarde se utilizează noțiunile prevăzute în Legea nr. 278/2007 privind controlul tutunului.

3.Țigaretele electronice și flacoanele de reumplere sunt astfel fabricate încât să prevină intervenția necorespunzătoare asupra acestor produse și manipularea necorespunzătoare de către copii, sunt protejate împotriva casabilității, precum și a scurgerilor de lichide și sunt prevăzute cu un mecanism care asigură reumplerea fără scurgere de lichide.

4. Pachetele unitare ale țigaretelor electronice care pot fi reumplute și flacoanelor de reumplere trebuie să includă instrucțiunile de utilizare și păstrare, care precizează că utilizarea produsului nu este recomandată tinerilor și nefumătorilor, precum și avertismentele pentru grupuri de risc specifice și eventualele efecte adverse*.*

1. Pachetele unitare și orice ambalaj exterior al țigaretelor electronice care pot fi reumplute și al flacoanelor de reumplere trebuie să conțină lista de ingrediente care alcătuiesc produsul, în ordine descrescătoare a masei, informații privind conținutul de nicotină al produsului și nicotina eliberată per doză, numărul lotului și recomandarea de a nu lăsa produsul la îndemâna copiilor, precum și să fie etichetate în conformitate cu cerințele stabilite în art. 161 din Legea nr.278/2007 privind controlul tutunului și cu cele specificate în Regulamentulsanitar privind avertismentele de sănătate și etichetarea produselor din tutun, a tutunului destinat rulării în țigarete şi a produselor conexe, aprobat prin Hotărârea Guvernului nr.613/2017*.*
2. Lichidele care conțin nicotină trebuie să fie introduse pe piață doar în flacoane de reumplere , cu un volum maxim de 10 ml, cu un conținut de nicotină la nivelul de ≤ 20 mg/ml.

**II. CERINȚE PENTRU MECANISMUL DE REUMPLERE**

1. Țigaretele electronice care pot fi reumplute și flacoanele de reumplere sunt plasate pe piață numai dacă mecanismul de reumplere a țigaretelor electronice îndeplinește una dintre următoarele condiții:
2. implică utilizarea unui flacon de reumplere care dispune de o duză bine fixată de cel puțin 9 mm lungime, care este mai îngustă decât deschiderea rezervorului țigaretei electronice cu care este folosită și se înserează ușor în aceasta, și de un mecanism de control al debitului care emite cel mult 20 de picături de lichid de reumplere pe minut atunci când se află în poziție verticală și este supus doar presiunii atmosferice, la 20 °C ± 5 °C;
3. funcționează prin intermediul unui sistem de cuplare care eliberează lichidul de reumplere în rezervorul țigaretei electronice numai atunci când țigareta electronică și flaconul de reumplere sunt conectate.
4. Țigaretele electronice care pot fi reumplute și flacoanele de reumplere sunt însoțite de instrucțiuni adecvate pentru reumplere, inclusiv diagrame, ca parte a instrucțiunilor de utilizare:

1) pachetele unitare de țigarete electronice și de flacoane de reumplere includ un pliant cu instrucțiunile de utilizare și păstrare, care precizează că utilizarea produsului nu este recomandată tinerilor și nefumătorilor;

2) instrucțiunile de utilizare ale țigaretelor electronice care pot fi reumplute și ale flacoanelor de reumplere prevăzute cu un mecanism de reumplere de tipul celui menționat în pct. 7 subpunctul 1), indică lărgimea duzei sau lărgimea deschiderii rezervorului, într-un mod care să permită consumatorilor să identifice compatibilitatea flacoanelor de reumplere și a țigaretelor electronice.

3) instrucțiunile de utilizare ale țigaretelor electronice care pot fi reumplute și ale flacoanelor de reumplere prevăzute cu un mecanism de reumplere de tipul celui menționat la punctul 7 subpunctul 2), indică tipurile de sisteme de cuplare cu care sunt compatibile aceste țigarete electronice și flacoane de reumplere.

**III.** **OBLIGAȚIILE PRODUCĂTORILOR ȘI IMPORTATORILOR DE ȚIGARETE ELECTRONICE**

1. Producătorii de țigarete electronice și de flacoane de reumplere trebuie să asigure că mecanismele de reumplere al țigaretelor electronice îndeplinesc cerințele menționate în capitolul II și că țigaretele electronice pot fi reumplute într-un mod care să reducă la minimum riscul de contact cu pielea și al ingestiei accidentale a acestor lichide.
2. Producătorii de țigarete electronice și de flacoane de reumplere trebuie să asigure informarea corespunzătoare a consumatorilor cu privire la modul de funcționare a mecanismelor de reumplere, pentru a evita scurgerile în timpul reumplerii.
3. Producătorii și importatorii de țigarete electronice și de flacoane de reumplere notifică Agenția Națională de Sănătate Publică cu privire la orice astfel de produs pe care intenționează să îl introducă pe piață, în conformitate cu art. 22 din Legea nr.278/2007 privind controlul tutunului.
4. Producătorii și importatorii de țigarete electronice care pot fi reumplute cu ajutorul flacoanelor de reumplere trebuie să instituie și să mențină un sistem de colectare a informațiilor cu privire la toate suspiciunile de efecte adverse asupra sănătății umane ale produselor respective și să ia măsuri corective imediate în cazul în care cred că produsele lor nu sunt sigure.